फ़ैक्ट-चेक : अरविन्द केजरीवाल ने दिल्ली में पेट्रोल 8 रुपये 36 पैसे सस्ता किया?
एक फ़ेसबुक पेज ने 30 जुलाई 2021 को ABP न्यूज़ का कथित ग्राफ़िक शेयर करते हुए दावा किया कि दिल्ली में पेट्रोल की कीमत में 8 रुपये 36 पैसे की कटौती की गयी है. इसे अरविन्द केजरीवाल की तारीफ़ करते हुए शेयर किया जा रहा है. साथ ही ये भी दावा किया गया है कि दिल्ली सरकार ने 30% VAT को 16.75% कर दिया है और दिल्ली में अब डीजल की कीमत 73 रुपये 64 पैसे है. इस पोस्ट को आर्टिकल के लिखे जाने तक ढाई हज़ार लाइक्स मिले हैं. (आर्काइव लिंक)
यूथ विंग पंजाब नाम के एक फ़ेसबुक पेज ने भी ये ग्राफ़िक शेयर किया है.
ऑल्ट न्यूज़ के ऐप पर भी ABP न्यूज़ के कथित ग्राफ़िक की पड़ताल की रिक्वेस्ट मिली है. इसके अलावा हमने देखा कि फ़ेसबुक पर ये स्क्रीनशॉट काफी वायरल है.
फ़ैक्ट-चेक
की-वर्ड सर्च करने पर हमें मालूम चला कि ये ख़बर जुलाई 2020 की है. DNA में 30 जुलाई 2020 को छपी एक ऐसी रिपोर्ट में दिल्ली में पेट्रोल और डीज़ल की कीमतों के कम होने के बारे में बताया गया है. इस रिपोर्ट में जो कीमत बताई गयी है वो सोशल मीडिया पर हाल में किए जा रहे दावों से मिलती है. VAT भी 16.75% किए जाने बात लिखी है.
ABP न्यूज़ ने भी इस बारे में 30 जुलाई 2020 को रिपोर्ट प्रकाशित की थी. दिल्ली CM अरविन्द केजरीवाल ने एक प्रेस कॉन्फ़्रेंस के दौरान डीजल और पेट्रोल के दाम कम किए जाने का ऐलान किया था. नीचे पोस्ट किए गए वीडियो में 2 मिनट 40 सेकंड के बाद का स्क्रीनग्रैब लेकर इसे अभी शेयर किया जा रहा है.
यानी, दिल्ली सरकार ने हाल में पेट्रोल की कीमत को कम करने का कोई ऐलान नहीं किया है. सोशल मीडिया यूज़र्स 1 साल पुरानी ख़बर का स्क्रीनशॉट शेयर कर रहे हैं. हमने देखा कि जुलाई 2020 में भी ये स्क्रीनशॉट शेयर किया गया था. अक्सर ऐसा होता है जब पोस्ट के एक साल होने पर फ़ेसबुक यूज़र्स को उनके मेमोरी दिखाती है. और ऐसे पोस्ट्स फिर से वायरल हो जाते हैं.
साभार : ऑल्ट न्यूज़
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hne_Deva hin_Deva hin_Deva hin_Deva hne_Deva hin_Deva